Luettelo Minecraft-pelisarjan olennoista
Minecraftin olennot > Vihamieliset olennot

Creeper (ns. Lurkki) on vihreä olento, joka hiipii pelaajan taakse ja räjähtää kuollen itsekin. Creeperit pelkäävät kissoja.
Aave (myös Haamu) (engl. Phantom) on hirviö, joka syntyy laumoissa y-koordinaattiin 75+, kun pelaaja ei ole nukkunut kolmeen yöhön.
Hoglin villisikaa muistuttava olento, jota esiintyy Hornassa. Jos se tulee perusmaailmaan, se muuttuu zogliniksi.
Hornaluuranko (myös Näivettäjäluuranko) (engl. Wither skeleton) on normaaleja luurankoja pidempi luuranko, joka on mustan värinen. Toisin kuin tavalliset luurangot, hornaluurangot kestävät päivänvaloa ja laavaa ja niillä on kivimiekka jousipyssyn sijaan. Jos ne onnistuvat lyömään pelaajaa, pelaaja alkaa näivettymään. Hornaluurangon päiden avulla voi rakentaa pelin toisen päävihollisen, Näivettäjän.
Hornanhenki (engl. Ghast) on Hornassa esiintyvä iso henki. Se ampuu tulipalloja, jotka voi miekan avulla lyödä takaisin.
Hukkunut (engl. Drowned) on zombi, joka elää vedessä ja osaa uida. Niillä voi olla aseena atrain.
Kuorikiipijä (engl. Shulker) on Äärikaupungeissa esiintyvä olento. Se ampuu objekteja, jotka vahingon lisäksi saavat leijumaan. Leijumisefektin loputtua, pelaaja putoaa ja saa putoamisvahinkoja. Jos kuorikiipijää lyö, kun se on kiinni, niin se teleporttaa. Kuollessaan kuorikiipijä pudottaa kuoria, joista arkun kanssa saa kuorikiipijälaatikoita, jotka voi ottaa tavaraluetteloon muiden tavaroiden ollessa vielä niiden sisällä. Kuitenkaan niihin ei voi laittaa toisia kuorikiipijälaatikoita.
Vaeltaja (myös Kulkuri) (engl. Stray) on Luuranko, jota esiintyy jäätiköillä. Se ampuu hidastavia nuolia.
Manaaja (myös Kutsuilija) (engl. Evoker) on ihminen, joka kykenee taikomaan. Niitä esiintyy kartanoissa ja rynnäköissä.
Roihu (myös Lieska) (engl. Blaze) on Hornassa esiintyvä hirviö, joka pudottaa kuollessaan roihutankoja, joista saa tehtyä roihujauhetta, jotka yhdistämällä äären helmen kanssa, saa ääreläisen silmän, jonka avulla pääsee haastamaan pelin toisen päävihollisen Ääriliskon.
Lima (engl. Slime) on soilla esiintyvä limakuutio. Kuollessaan se jakaantuu kahdeksi, kunnes ei enää voi.
Luuranko on hirviö, jota näkee öisin ja hornassa. Sillä on aseenaan jousipyssy ja sillä voi olla panssareita.
Magmakuutio (engl. Magmacube) on Hornan versio Limaklöntistä. Toisin kuin limaklöntti, Magmakuutio kestää laavaa, ja pienimmätkin magmat tekevät vahinkoa.
Noita on ihminen, joka taistelee heittämällä pelaajan päälle räjähtäviä taikajuomia kuten myrkkyä. Se voi myös juoda erilaisia taikajuomia itse.
Piglin-raakalainen (engl. Piglin brute) on piglin, joka hyökkää, vaikka pelaajalla olisi jokin kultavaruste päällänsä.
Piina (engl. Vex) on kutsuilijan luoma pieni lentävä aaveen näköinen olento. Se voi läpäistä kuutioita.
Puhdistaja (engl. Vindicator) on ihminen, jolla on aseenaan kirves. Se on melko nopea juoksemaan. Niitä esiintyy kartanoissa ja rynnäköissä.
Ryöstelijä (engl. Pillager) on ihminen, jolla on aseenaan varsijousi. Niitä esiintyy niiden torneissa ja rynnäköissä.
Sokeritoukka (engl. Silverfish) on eläin, jota syntyy saastuneista kivistä ja ääriportaalilla olevasta hirviönsynnyttimestä.
Suojelija (engl. Guardian) on olento, joka suojelee meritemppeleitä.
Raunioittaja (myös Tuhokylvyri) (engl. Ravager) on iso härkämäinen olento, jolla on samannäköinen pää kuin kyläläisillä. Tuhokylvyreitä esiintyy rynnäköiden lopussa.
Holkki (myös Tyhjyri) (engl. Husk) on pimeässä aavikoilla esiintyvä zombi, joka osuessaan aiheuttaa pelaajalle nälkä-efektin.
Vanhempi suojelija (engl. Elder guardian) on olento, joka suojelee meritemppeleitä. Se pystyy loihtimaan pelaajalle joksikin aikaa efektin, joka hidastaa kaivamista niin, että siinä kestää todella kauan.
Vartija (engl. Warden) on hyvin vahva olento, jonka voi kutsua syvällä maan alla.
Zoglin on zombiversio hoglinista. Niitä syntyy, kun Hoglin tulee perusmaailmaan.
Zombi on hirviö, jota näkee öisin. Sillä voi olla panssareita. Zombi voi muuttua hukkuneeksi, jos se on tarpeeksi kauan veden alla.
Zombikyläläinen (engl. Zombie villager) on zombin tappamana zombiksi muuttunut kyläläinen. Zombikyläläisen voi muuttaa takaisin kyläläiseksi, jolloin se antaa alennuksen tuotteistaan.
Ääripunkki (engl. Endermite) (myös Äärimiitti) on Ääressä esiintyvä olento, joka syö äärikiveä. Se on ääreläisen vihollinen.
(engl. Chicken jockey)
(engl. Hoglin jockey)
(engl. Ravager jockey)
(engl. Skeleton horseman)
(engl. Spider jockey)